Lions kontrakteer skrumskakel van Glenwood High School | AWSUM School News
Home›Regional News›Kwazulu-Natal›Durban and Durban North›Lions kontrakteer skrumskakel van Glenwood High School
Lions kontrakteer skrumskakel van Glenwood High School
AWSUM het gaan inloer by Nico Steyn, skrumskakel van Glenwood High School wat by die Lions gekontrakteer is.
Eerstens baie geluk met jou kontrak by die Blou Bulle. Baie dankie, dit is werklik `n groot eer vir my.
Hoe voel dit om raak gesien te word en erkenning te kry vir jou potensiaal? Dit voel baie goed en ek is baie opgewonde vir die geleentheid wat ek gekry het.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou persoonlike gevoelens hieroor met ons deel? Dit is definitief `n baie moeilike jaar vir die Matrieks, maar ook nie net vir die Matrieks nie, maar vir die res van die wêreld. Vir my was dit regtig `n aanpassing gewees toe die lockdown begin het en dit was moeilik gewees om positief te bly. Dit was wel `n goeie geleentheid om meer uit te vind van myself en hard te werk aan my rugby en akademie in die moeilike tye.
Watter invloed het jou skool op jou rugby loopbaan gehad? Glenwood het `n baie groot invloed op my loopbaan as rugbyspeler gehad, maar ook as `n mens van die veld af. Glenwood het vir my baie waardes van rugby geleer en het my definitief `n baie beter speler gemaak. Glenwood het van die beste afrigters en ek het regtig baie van hulle geleer.
Watter persone het die grootste invloed op jou rugby tot sover gehad en op watter manier? Dit sal my ouers en my broer wees. Hulle was nog altyd daar gewees om my te ondersteun, maak nie saak hoe ver hulle moes ry om net by die veld te kom nie, hulle was altyd daar en mis nooit `n game van my nie.
Wie is jou rolmodel in rugby en hoekom? Fourie du Preez. Hy het my inspireer en ek wou net soos hy gespeel het. Hy is `n mens wat plat op die aarde en nederig is en een van die beste skrumskakels ooit.
Wat sien jy die meeste na uit met jou kontrak wat nou in plek is? Ek sien baie uit om meer te leer by Coach Sean Erasmus en om my droom te jaag om eendag die groen en goud te dra. Dis `n groot uitdaging en sien baie uit om by die lions aan te sluit volgende jaar.
Wat is jou opinie oor die Lions en hoekom het jy hulle gekies om by te teken? Ek is baie bly dat `n uitstekende rugbyunie soos die Lions my raakgesien het en dit is definitief `n droom wat waar word vir my. Die Lions is een van die top unies in Suid Afrika en ek kan nie wag om die rooi trui te dra nie.